**РЕФЕРЕНТНА ЛИСТА ПОСЛОВА**

**ЗА АНГАЖОВАЊЕ ЛИЦА ЗА ОБАВЉАЊЕ ПРИВРЕМЕНИХ И ПОВРЕМЕНИХ ПОСЛОВА У**

**МИНИСТАРСТВУ КУЛТУРЕ**

**СЕКТОР ЗА МЕЂУНАРОДНЕ ОДНОСЕ И ЕВРОПСКЕ ИНТЕГРАЦИЈЕ У ОБЛАСТИ КУЛТУРЕ**

**(Листа број 1.)**

|  |  |  |
| --- | --- | --- |
| **1.** | **Опис посла** | 1. Рад на прикупљању елемената за израду пратеће документације у оквиру међународне билатералне културне сарадње и размене; припрема елемената програма у области културе за реализацију у иностранству у 2026. години; учешће у остваривању циљева билатералне сарадње - рад на припреми дела документације за међународне састанке и техничка подршка; припрема и организација међународних скупова (укључујући и онлајн формат); комуникација са дипломатско-конзуларним представништвима Републике Србије у иностранству и комуникација са страним дипломатским представништвима у Републици Србији; послови мапирања и припреме елемената нацрта аката међународне билатералне сарадње, укључујући израду пратеће документације.  2. Послови административног вођења података у вези са Сектором; спровођење јавног конкурса за суфинансирање програма / пројеката за Културни центар Србије у Паризу у 2026. години;комуникација са изабраним подносиоцима иприпрема документације за плаћање корисницима средстава; прикупљање и ажурирање информација по делатностима / областима културе, у оквиру међународне билатералне сарадње; прикупљање података, обрађивање информација и састављање различитих извештаја за потребе Сектора, Министарства и других надлежних органа; ажурирање и архивирање обрађених предмета.  3. Праћење и спровођење процедура, праћење реализације планираних активности и програма међународне културне сарадње и размене у области савремене продукције, креативних индустрија и културног наслеђа, укључујући и програме међународних организација; координација са републичким установама културе; прикупљање предлога и класификација елемената / активности за израду годишњих планова рада установа културе у оквиру међународне сарадње за 2026. годину; учешће у остваривању међуресорне сарадње (МСП, ТОС). |
| **2.** | **Потребна стручна спрема, потребно радно искуство** | Висока стручна спрема;  4 године радног искуства на описаним пословима |
| **3.** | **Вештине** | Дигитална писменост; |
| **4.** | **Додатна знања** | Страни језик - знање енглеског и још једног страног језика |